kardosdrur/scandi-wiki huggingface dataset:
SE københavn

SE københavn er en dansk dokumentarfilm fra 2018 instrueret af Palle Vedel.

Handling 
Fotograferne er, med deres kamera gået på opdagelse, med det formål at lave billeder, som får os til at SE byen. Publikum tages med på opdagelse i vores hovedstad, en by der bliver ved med at overraske. Vi ser byens rum og mellemrum, former og teksturer og detaljer. Vi ser byen, når den er allermest stille. Vi ser det storslåede og det grimme. Vi ser vante steder, som vi i det daglige passerer i ubemærkethed. Vi ser uvante steder, vi ikke vidste byen indeholder. Vi ser øjeblikke og tilfældigheder, som blot strejfer bybilledet for igen at forsvinde. Vi ser mørke, lys og skygger, som uophørligt forvandler bybilledet.

Medvirkende 

 Bente Philip
 Ann-Sophie Rouvillain
 Yoko Yun Nikolaisen
 Seyma Gönen
 Halime Busre Gönen

Referencer

Eksterne henvisninger 
 

Dokumentarfilm fra Danmark
Danske film fra 2018
The Lost Leonardo

The Lost Leonardo er en dansk dokumentarfilm fra 2021 instrueret af Andreas Koefoed.

Handling 
Dette er historien bag Salvator Mundi - verdens hidtil dyreste maleri solgt til 450 millioner dollars. Maleriet bliver købt for 1.175 dollars på et lille auktionshus i New Orleans, hvorefter køberne opdager smukt udførte penselstrøg under det tykke lag maling fra en amatøragtig restaurering. Fra det øjeblik bliver Salvator Mundis skæbne bestemt af en umættelig søgen på berømmelse, penge og magt. Samtidig med at prisen på maleriet stiger eksponentielt, bliver spørgsmålene om billedets autenticitet kun mere presserende: Er billedet virkelig malet af Leonardo da Vinci? Maleriets rejse rundt i verden optrævler gradvist skjulte agendaer blandt verdens rigeste mennesker og hos verdens mest magtfulde kunstinstitutioner. Denne rejse kæder filmen sammen og afslører, hvordan menneskers forskellige interesserer i Salvator Mundi er styret af magt, penge og berømmelse i en grad, så den faktiske sandhed bliver sekundær.

Referencer

Eksterne henvisninger 
 

Dokumentarfilm fra Danmark
Danske film fra 2021
Vi er Rusland

Vi er Rusland er en dansk dokumentarfilm fra 2023 instrueret af Sybilla Tuxen.

Handling 
Silent Sun of Russia portrætterer en generation af unge russere i perioden 2018 til 2022. Filmen følger tre unge kvinder, Alika, Alyona og Katya, de er rebeller og anarkister og en del af en global ungdom, som drømmer om at leve et moderne liv i frihed. En gennemtrængende følelse af uro og uvidenhed om fremtiden gennemsyrer de unge kvinders liv, og efter Ruslands invasion af Ukraine befinder de sig i en ny virkelighed der afkræver svære valg. I søgen efter kærlighed, venskab og drømmen om at flygte fra Putins Rusland lever de i uvished, og længslen erstattes af svære følelser og forsøg på at fortrænge realiteterne. Filmen fortæller intimt og poetisk om de aktuelle livsvilkår og de uopsættelige beslutninger, som unge russere, der ikke kan se en fremtid i Rusland, står overfor i dag.

Referencer

Eksterne henvisninger 
 

Dokumentarfilm fra Danmark
Danske film fra 2023
Kaptajnens hjerte

Kaptajnens hjerte er en dansk dokumentarfilm fra 2021 instrueret af Simon Bang.

Handling 
Knud stikker til søs som 14-årig. Da han 50 år senere går i land, er det med kaptajnskasket og minder fra to verdenskrige i skibskisten. Han har overlevet ubådsangreb, havarier og den gule feber. Undervejs møder han også kærligheden, og selvom det ikke er let at være både kaptajn og familiefar, har Anna og børnene dyrket ham som en helt. Men da han går i land, fanges han i nye stormvejr, som selv ikke to verdenskrige har kunnet forberede ham på.

Medvirkende 

 Ida Jakobsson
 Ulla Bang
 Simon Bang

Referencer

Eksterne henvisninger 
 

Dokumentarfilm fra Danmark
Danske film fra 2021
Ønskeliv

Ønskeliv er en dansk dokumentarfilm instrueret af Birgitte Stærmose.

Handling 
I de dystre gader i efterkrigs-Pristina anno 2009, sælger børn cigaretter og hvisker fortællinger om ha°b og tab. Nu, 10 a°r senere, som unge voksne, kæmper de stadig for overlevelse pa° samfundets bund, i en af Europas yngste og fattigste nationer, hvor drømmen om emigration til et andet land eller religion er den eneste reelle flugtmulighed. Et kollektivt portræt af en menneskelig tilstand.

Referencer

Eksterne henvisninger 
 

Dokumentarfilm fra Danmark
Twice Colonized

Twice Colonized er en dansk dokumentarfilm fra 2023 instrueret af Lin Alluna.

Handling 
TWICE COLONIZED fortæller historien om den grønlandske menneskerettighedsaktivist Aaju Peter, som har dedikeret sit liv til kampen for inuit i hele Arktis. Da en tragedie rammer blandt Aajus nærmeste, begiver hun sig ud på en personlig rejse for at konfrontere sin fortid og samtidig sikre oprindelige folks demokratiske ret og uafhængighed. Men er det muligt at ændre verden og hele sine egne sår på samme tid?

Filmen følger Aaju Peters arbejde i både Grønland, Danmark og i hendes nye hjemland Canada, hvor hun i dag er bosiddende og hvorfra hun kæmper for oprindelige folks rettigheder på globalt plan.

Referencer

Eksterne henvisninger 
 

Dokumentarfilm fra Danmark
Danske film fra 2023
Organiseret vildskab

Organiseret vildskab er en dansk dokumentarfilm fra 2022 instrueret af Phie Ambo.

Handling 
Danmark er, næstefter Bangladesh, det meste opdyrkede land i verden. Det kan ses på vores biodiversitet, som er styrtdykket siden 1980´erne. Vi har faktisk under to procent vild natur tilbage i Danmark, og nu skal der gøres noget ved det.
I fire år har Phie Ambo fulgt det store rewildingprojekt i Hammer Bakker i Nordjylland. Et stort område med produktionsskov skal omdannes til vild natur med græssere, sommerfugle og måske endda et par kongeørne.
Men hvordan gør man noget vildt, der har været tæmmet så længe? Og hvor vildt må det egentlig blive? Organiseret vildskab handler om, hvordan vi kan redde stumperne af den danske natur, og hvordan vi mennesker kan indgå i den store fortælling, som er naturens.

Referencer

Eksterne henvisninger 
 

Dokumentarfilm fra Danmark
Danske film fra 2022
Et hus af splinter

Et hus af splinter er en dansk dokumentarfilm fra 2022 instrueret af Simon Lereng Wilmont.

Handling 
Den årelange krig i det østlige Ukraine kræver sine ofre. Børn, voksne og familier er drevet i fattigdom og social armod, og i mange tilfælde er det som altid børnene, der betaler den højeste pris. I et hus tæt på frontlinjen driver en lille gruppe engagerede socialarbejdere et børnehjem for de børn, som er blevet svigtet og forladt af deres forældre. Her kan de søge tilflugt og få et pusterum i de tilladte ni måneder, det tager myndighederne at afgøre barnets fremtidige skæbne.

Referencer

Eksterne henvisninger 
 

Dokumentarfilm fra Danmark
Danske film fra 2022
Min bror, mit hjem

Min bror, mit hjem er en dansk dokumentarfilm fra 2021 instrueret af Kathrine Ravn Kruse.

Handling 
I 9 år har de afghanske flygtningebrødre Popal og Darmal været adskilt fra hinanden – nu er de på mirakuløs vis blevet genforenet i Danmark. Men de to brødre står vidt forskellige steder i livet. Popal er en fighter med masser af drømme for fremtiden. Darmal derimod er lige kommet til landet og er tung om hjertet og usikker på sin fremtid. Da Darmal får afslag på sin asylansøgning, står Popal til at miste sin bror endnu engang. Med et kærligt præstepar og en engageret menneskerettighedsadvokat som nærmeste allierede sætter den handlekraftige Popal alle sejl til for at holde Darmals humør oppe. Filmen er historien om en brors kamp for ikke at miste sin lillebror igen.

Referencer

Eksterne henvisninger 
 

Dokumentarfilm fra Danmark
Danske film fra 2021
Bjergene (dokumentarfilm)

Bjergene er en dansk dokumentarfilm fra 2023 instrueret af Christian Einshøj.

Handling 
En fortælling om en skandinavisk middelklassefamilie, ramt af en ubærlig tragedie. Gennem 30 års hjemmevideo, 75.000 film negativer og en 1.600 kilometers superhelte mission til Polarcirklen, undersøger filmen efterdønningerne af et smertefuldt tab, der på forskellig vis har sat dybe spor i familien og gradvist trukket dem væk fra hinanden.

Medvirkende 

 Christian Einshøj
 Frederik Einshøj
 Alexander Einshøj
 Eva Einshøj
 Søren Einshøj

Referencer

Eksterne henvisninger 
 

Dokumentarfilm fra Danmark
Danske film fra 2023
Fremmede i Karl Oves Paradis

Fremmede i Karl Oves Paradis er en dansk dokumentarfilm fra 2021 instrueret af Helle Toft Jensen.

Handling 
Der er bekymringer på Ærø, da kommunalbestyrelsen i vinteren 2014/2015 siger ja til at åbne to børnecentre for uledsagede, asylsøgende drenge fra Syrien, Afghanistan, Eritrea og Kuwait. Her midt i Det Fynske Øhav udspiller der sig en både dramatisk, rørende og humoristisk relationshistorie, som instruktør Helle Toft Jensen har dokumenteret med sit kamera gennem 6 år. Vi skal møde Rie, hvis livsperspektiv fuldstændig forandres, da hun ansættes på Centeret. Vi møder unge Emma, der bliver frivillig, og Rita og Ralde, der tager Hamed under deres vinger. Der er også matrosen Hans, politibetjent Lennart, Helles mand Thomas og deres nabo Karl Ove. Sekhi, Hadji, Aref og Ezatullah  mens de forsøger at skabe sig et liv på Ærø,  i venten på svar i deres respektive asylsager, -  og filmen viser glimt fra deres videre skæbne.

Referencer

Eksterne henvisninger 
 

Dokumentarfilm fra Danmark
Danske film fra 2021
Moderlandet

Moderlandet er en dansk dokumentarfilm fra 2022 instrueret af Christian Als og Kristoffer Juel og efter manuskript af Knud Brix og Estephan Wagner.

Eksterne henvisninger 
 

Dokumentarfilm fra Danmark
Danske film fra 2022
Fra det vilde hav

Fra det vilde hav er en dansk dokumentarfilm fra 2021 instrueret af Robin Petré.

Handling 
Langs det isnende, vesteuropæiske vinterhavs kyster står et omfattende netværk af frivillige klar til døgnet rundt at rykke ud og redde vildfarne sæler fra olie, plastik og klimaforandringer. Men dyrene forsvarer sig med næb og klør mod de velmenende redningsfolk, som blot må se magtesløse til, mens atlanterhavsstormene tager til, og dyrenes forhold forværres. Vi tages med på en fascinerende og forstyrrende rejse ind i en verden, hvor mennesker krampagtigt forsøger at opretholde en natur i drastisk forfald.

Medvirkende 

 Dan Jarvis
 Sydney Rachael Stone
 Laura Lusquinos
 Rowan Burcham
 Ava Busillet
 Elizabeth Elliott
 Lisa Tully
 Emma Gellman
 James Barnett
 Kelly Astley
 Sam Brittain

Referencer

Eksterne henvisninger 
 

Dokumentarfilm fra Danmark
Danske film fra 2021
Mod de blindes verden

Mod de blindes verden er en dansk dokumentarfilm fra 2022 instrueret af Julie Bezerra Madsen.

Handling 
Da Silas pludselig ikke kan finde sine venner i skolegården, ved Christina godt, hvad det betyder: Han er ved at miste synet, ligesom hun selv gjorde som barn. Lægerne havde forsikret hende om, at han ikke kunne arve sygdommen, men de tog fejl. 

Christina er på mange måder den perfekte mor for Silas, for hun ved, hvordan alt ændrer sig, når synet forsvinder. Men hvordan lærer man sit barn at være modig og selvsikker i en verden, der langsomt bliver sort?  Hun kender til sorgen over at føle sig udenfor og har selv kæmpet en indre kamp for ikke at lade sig nøjes med det, som andre tror, at man kan som næsten blind. 

Men sorgen og følelsen af at være udenfor fylder stadig meget i Christina, og de følelser vil hun ikke give videre til sin søn, selvom de presser sig på.

Medvirkende 

 Christina Nahnsen
 Silas Holm Sørensen

Referencer

Eksterne henvisninger 
 

Dokumentarfilm fra Danmark
Danske film fra 2022
Verden er uskarp

Verden er uskarp er en dansk dokumentarfilm fra 2022 instrueret af Iben Haahr Andersen.

Handling 
Grib dagen, grib timen og mød fire kvindelige fotografer, der nok har rigtigt mange kilometer i benene, men som leverer livsmod og nysgerrighed på et niveau, hvor alle kan (og bør!) lade sig inspirere. VERDEN ER USKARP præsenterer os for de fire kvindelige fotografer: Else Tholstrup, Nanna Bisp Büchert, Marianne Engberg og Tove Kurtzweil. Fulde af livsglæde, lidenskab og skabertrang - og en anekdote eller fem!

Referencer

Eksterne henvisninger 
 

Dokumentarfilm fra Danmark
Danske film fra 2022
Uskyld

Uskyld er en dansk dokumentarfilm 2022 instrueret af Guy Davidi.

Handling 
Filmen fortæller historien om unge israelske piger og drenge, som forsøgte at undgå værnepligt, men endte med at bukke under. Deres historie er aldrig fortalt, fordi de mistede livet for egen hånd, mens de gjorde tjeneste. Baseret på deres skræmmende dagbøger beskriver filmen deres indre kampe og den kamp og det pres, som de mødte i tjenesten. Filmen sammenfletter førstehåndsoptagelser fra militæret, øjeblikke fra deres opvækst og hjemmevideo af de afdøde soldater, hvis historier bliver betragtet som en trussel mod nationen Israel, og som derfor må skjules.

Referencer

Eksterne henvisninger 
 

Dokumentarfilm fra Danmark
Danske film fra 2022
Togkupe

Togkupe er en dansk dokumentarfilm fra 1994 instrueret af Mette Bitsch.

Eksterne henvisninger 
 

Dokumentarfilm fra Danmark
Filmskolefilm fra Danmark
Danske film fra 1994
Se mig som jeg er

Se mig som jeg er er en dansk dokumentarfilm fra 2022 instrueret af Louise Leth.

Handling 
15-årige Rima drømmer om at gøre de ting, hendes jævnaldrene kan. Men det viser sig, at drømmene kan blive svære at realisere. Det går mere og mere op for Rima, at hun må stå ved sig selv og finde sin egen vej på trods af sin autismediagnose. Rima forsøger at navigere i det danske uddannelsessystem, men møder flere og flere lukkede døre i takt med, at hendes muligheder bliver mindre. 
Rimas mor, Fatme, er hendes evige støtte. Hun har fulgt Rima overalt gennem hele hendes liv. Fatme har en kronisk hjertelidelse og er klar over, at hun ikke altid vil kunne være der for Rima. Hun opmuntrer Rima til at fortsætte med at gå efter sine drømme og forsøger at støtte sin datter mest muligt gennem de mange hårde tider. Rima og hendes storesøster Soad er også tæt knyttede. Men Soad er blevet voksen og skal nu giftes og flytte hjemmefra. 
Rima og hendes bedste veninde, Sarah, fra specialklassen er der altid for hinanden. De trøster hinanden, når livet er svært, og sammen prøver de at forstå deres omgivelser – selvom det kan være udfordrende, når man hele livet igennem har gået i specialklasse. Da Rima nærmer sig sin 18-års fødselsdag, må hun langsomt lære at blive mere selvstændig og finde ud af, hvor hendes særlige styrker er.

Medvirkende 

 Rima Ali

Referencer

Eksterne henvisninger 
 

Dokumentarfilm fra Danmark
Danske film fra 2022
En tavs historie

En tavs historie er en dansk dokumentarfilm fra 2023 instrueret af Anders Skovbjerg Jepsen.

Handling 
Instruktør Anders Skovbjerg Jepsen forsøger at forstå hvad der egentlig skete dengang i sommerferierne, da han var barn. Bag lukkede døre foregik der mere end computerspil og uskyldig leg. Fra Anders er 6 år bliver han seksuelt udnyttet af den 13-årige dreng, Peter. Det fortsætter i en årrække i drengenes sommerferier. Ingen opdager det og ingen af de to drenge siger noget til nogen. I dag er begge voksne, og Anders vil konfrontere Peter med det der skete dengang. Peter har ikke delt historien med nogen og har svært ved at tale med Anders om det. Alligevel indvilliger han i at prøve – både for Anders’ og sin egen skyld. Det bliver en gribende fortælling, drevet af ærlighed, som belyser at skyld og skam næres af tavshed og kan kaste lange skygger ind over voksenlivet. Men også at der er håb og lys at finde i at bryde tavsheden og trodse smerten. Jepsens debutfilm, ‘En tavs historie’ er en dybt usædvanlig og helt ubegribelig modig film, der sætter fokus på et tabubelagt emne: Omkring hvert tredje seksuelle overgreb mod børn og unge begås af andre børn og unge under 18 år.

Referencer

Eksterne henvisninger 
 

Dokumentarfilm fra Danmark
Danske film fra 2023
Dansksprogede film
Siunissaq – det sidste menneske

Siunissaq – det sidste menneske er en dansk dokumentarfilm fra 2022 instrueret af Ivalo Frank.

Handling 
Livet på Jorden starter og slutter med Grønland. Forsker Minik Rosings skelsættende opdagelse af det første liv står i kontrast til de smeltende ismasser i Ivalo Franks hyldest til sit naturskønne hjemland.
Vores mest grundlæggende forståelse af livets oprindelse blev for nylig vendt op og ned, da den grønlandske videnskabsmand Minik Rosing opdagede de første spor af liv på Jorden i en lille fjord tæt på Isua i Grønland. Hans opdagelse foregreb alle tidligere spor af liv med over 300 millioner år. Livet begyndte i Grønland. Men på samme tid accelererer Grønlands smeltende ismasser dag for dag, og forskere overalt i verden er enige om, at smeltevandet til drukne hele vores civilisation, hvis udviklingen får lov at fortsætte. Livets undergang vil også starte fra Grønland. Instruktør Ivalo Franks nye film er en hyldest til sit vældige, naturskønne land, der er fanget mellem to ekstremer: Begyndelsen og slutningen på livet på Jorden, som vi kender det. Mellem den svimlende dybe tid og den moderne acceleration forankrer Franks film sig i sin egen tid gennem mødet med en gruppe børn fra landsbyen Kangaatsiaq, der forelsker sig, indleder venskaber og kæmper med savn og tab.

Medvirkende 

 Sophia Martinsen Kielsen
 Malu Larsen
 Alan Jensen
 Kunuk Adelholm

Referencer

Eksterne henvisninger 
 

Dokumentarfilm fra Danmark
Danske film fra 2022
Dronning Margrethe i Marmorilik

Dronning Margrethe i Marmorilik er en grønlandsk virksomhedsfilm fra 1975.

Handling 
Dronning Margrethe og Prins Henrik besøger bjergværksbyen Maamorilik og selskabet Greenex' mine den 6. august 1975. Regentparret ankommer med følge i chalup og modtages af minebyens beboere og ansatte. Direktør og bjergværkschef byder velkommen i helikopterhangaren og viser efterfølgende rundt på anlægget, hvor udvinding af bly- og zinkkoncentrater foregår. Persontovbanen bringer selskabet over fjorden og op til gruben - Den sorte engel - i 600 meters højde og med et frit svæv på 1½ km. Turen tager 10 min. Regentparret vises rundt i minen og det krævende arbejde med udvinding. Filmen indledes med nogle minutters præsentation af Maamorilik, som ligger 600 km nord for Polarcirklen.

Medvirkende 

 Dronning Margrethe II
 Prins Henrik

Referencer

Eksterne henvisninger 
 

Dokumentarfilm
Virksomhedsfilm
Film fra 1975
Film fra Grønland
På rensjægersti

På rensjægersti er en grønlandsk dokumentarfilm fra 1962.

Handling 
På fuglefjeld med skarvreder. To mænd plukker favnfulde af en langstilket plante og fanger fisk på krog. Et par familier drager på renjagt og følger dyrenes spor på rensjægerstierne i Vestgrønland. Byttet bæres til robåden og fragtes hjem.

Filmen er fra Nationalmuseet i Nuuk.

Referencer

Eksterne henvisninger 
 

Dokumentarfilm
Film fra 1962
Film fra Grønland
Rejsen til isens indre

Rejsen til isens indre er en dansk dokumentarfilm fra 2022 instrueret af Lars Henrik Ostenfeld.

Handling 
'Rejsen til isens indre' er en opdagelsesrejse ud i de enorme ismasser, der vil ændre livet, som vi kender det på hele Jorden. Det er en dokumentar om videnskab, natur og eventyr – om de forskere, der har dedikeret deres liv til at udforske den hemmelighed om fremtiden, som isen gemmer på.
Instruktøren rejser med tre af verdens førende glaciologer på banebrydende, videnskabelige ekspeditioner på den grønlandske indlandsis. Den seje, legendariske Dorthe Dahl-Jensen, den følsomme, politisk engagerede Jason Box og den vovede, frygtløse Alun Hubbard. De tre deler overbevisningen om, at klimaforskning ikke kun kan bygges på satellitmålinger og computermodeller. Forskerne må være der, hvor ændringerne sker, for at nå pålidelige resultater. Alle tre forsøger de at besvare et af vor tids vigtigste spørgsmål: Hvor hurtigt smelter isen?

Medvirkende 

 Dorthe Dahl-Jensen
 Alun Hubbard
 Jason Box

Referencer

Eksterne henvisninger 
 

Dokumentarfilm fra Danmark
Danske film fra 2022
De pårørende – når ens barn rammes af psykisk sygdom

De pårørende – når ens barn rammes af psykisk sygdom er en dansk dokumentarfilm fra 2021 instrueret af Vibe Mogensen.

Handling 
Der er en ekstrem usikkerhed ved at leve tæt på og elske et psykisk sygt menneske, som kan svinge i sit sygdomsforløb og for eksempel blive selvskadende eller udadreagerende. Og det overbelastede system kan have mere eller mindre plads til at hjælpe. Psykisk sygdom er blevet Danmarks nye folkesygdom nummer et, men alligevel er den fortsat forbundet med tabu. Denne film er blevet til i det ellers helt tavshedsbelagte terapirum, hvor fem forældre til psykisk syge voksne børn mødes for at lære at leve med deres vilkår. Børnenes diagnoser er forskellige, men den belastning, som deres forældre lever med, er den samme: De er bundet til børnene i kærlighed og sygdommen er langvarig, måske kronisk.

Medvirkende 

 Birgitte von Barm
 Hanne Tychsen
 Jette Nørgaard
 Lene E. Karlsson
 Marianne Sørensen
 Tommy Sørensen

Referencer

Eksterne henvisninger 
 

Dokumentarfilm fra Danmark
Danske film fra 2021
70/30

70/30 er en dansk dokumentarfilm fra 2021 instrueret af Phie Ambo.

Handling 
I 2019 gik tusindvis af danske børn og unge på gaden. De droppede skolen for at demonstrere for klimaet, mobiliserede deres forældre og bedsteforældre og krævede handling NU! Da der samme år blev udskrevet valg, stod det klart, at en grøn klimapolitik trak stemmer, og med ét kom klimaet øverst på dagsordenen. Nu skal den nye regering sætte handling bag valgløfterne. Kan politikere, borgere og erhvervsliv finde hinanden og gøre Danmark til et grønt forgangsland – eller vil ambitionerne drukne i takt med, at den nye klimalov møder virkeligheden?

Medvirkende 

 Dan Jørgensen
 Ida Auken
 Selma de Montgomery
 Esther Kjeldahl

Referencer

Eksterne henvisninger 
 

Dokumentarfilm fra Danmark
Danske film fra 2021
TSUMU - Hvor går du hen med dine drømme?

TSUMU - Hvor går du hen med dine drømme? er en dansk dokumentarfilm fra 2022 instrueret af Kasper Kiertzner.

Handling 
Lars (19 år) bor i Tasiilaq i Østgrønland, hvor der ikke er meget for ungdommen at se frem til. Hvis man vil læse videre, skal man til Nuuk, som ligger 700 km væk. Sammen med vennerne Eino og Thomas og andre unge i byen, laver Lars teater for at udtrykke sine følelser og for at stå sammen mod selvmord og misbrug, som er blevet hverdag for de fleste i hans generation. 
Over en periode på to år har instruktør Kasper Kiertzner fulgt Lars og Eino, der samtidig har filmet dem selv og deres venner. 
TSUMU, som betyder "hvor skal du hen?" på østgrønlandsk, er et tæt, farverigt og livsbekræftende portræt af en ungdom, som nægter at blive erklæret fortabt, selvom det føles som om, at resten af verden har glemt dem. 
Men med kampen og håbet kommer også dilemmaet for Lars og Eino: skal de rejse eller blive, hvor de er? Hvis de rejser, vil det gå ud over familie og venner, som har brug for dem. Hvis de bliver, slukkes deres drømme om et andet liv.

Medvirkende 

 Lars Korneliussen
 Eino Taunajik
 Thomas Jacobsen

Referencer

Eksterne henvisninger 
 

Dokumentarfilm fra Danmark
Danske film fra 2022
Klub kranium

Klub kranium er en dansk dokumentarfilm fra 2021 instrueret af Frigge Fri.

Handling 
Josephine har farverige parykker, en stor tung næsering og samler på knogler fra road-kills. Hun er 20 år og har aldrig været en del af håndboldkliken i den lille nordjyske by, hvor hun er vokset op. I stedet har hun i goth-kulturen fundet sine to venner – maximalisten med det selvbestaltede navn Mareridt og den reflekterende og kristne Jay. Bevæbnet med heftig makeup og vilde outfits kæmper det gotiske trekløver for at kontrollere deres indre dæmoner, og sammen skaber de et frirum, hvor de uforstyrret kan udfolde sig. Men en dag forelsker Josephine sig i den smukke Jan, og i takt med at hendes sorte, bankende hjerte begynder at slå for andet end darkness, trues det dyrebare venskab.

Medvirkende 

 Josephine
 Mareridt
 Jay

Referencer

Eksterne henvisninger 
 

Dokumentarfilm fra Danmark
Danske film fra 2021
Dreaming Arizona

Dreaming Arizona er en dansk dokumentarfilm fra 2022 instrueret af Jon Bang Carlsen.

Handling 
I Arizonas ørken ved Route 66 findes landsbyen Winslow. På byens gymnasium møder vi fem teenagere med hver deres drøm for fremtiden. Som alle unge er de i en overgangsfase hvor de skal forme deres egne liv, lægge barndommen bag sig og skabe en indentitet som voksne. Deres ønske om frihed er stærk, og der kommer konsekvenser, når forældre, samfund og deres egne sind lægger bånd på dette ønske.

Referencer

Eksterne henvisninger 
 

Dokumentarfilm fra Danmark
Danske film fra 2022